প্রতিদিনের মতোই স্কুলে মিড ডে মিল বিতরণ করা হচ্ছিল ছাত্র-ছাত্রীদের মধ্যে। তার পরেই ঘটল বীভৎস কাণ্ড। শিক্ষিকার শিরশ্ছেদ করে কাটা মাথা নিয়ে পালাল এক যুবক।

এই বিষয়ে অন্যান্য খবর

দিল্লির ১১ জনের মৃত্যুর ঘটনায় নতুন সূত্র! শিউরে উঠছে পুলিশও
মৃত্যু নয় হত্যা, গার্ডেনরিচ শিশুমৃত্যুর ঘটনায় চাঞ্চল্যকর মোড়


এক সর্বভারতীয় সংবাদমাধ্যমের প্রতিবেদন অনুযায়ী, ঘটনা ঝাড়খণ্ডের জামশেদপুরে। স্থানীয় একটি স্কুলের শিক্ষিকা সুকরু হেসা মিড ডে মিলের তদারকি করছিলেন। অভিযোগ সেই সময় আচমকাই চড়াও হয় হরি হেমব্রম(২৬) নামে এক যুবক। প্রত্যক্ষদর্শীদের দাবি, হরির হাতে ধারালো অস্ত্র ছিল। সেই অস্ত্র দিয়ে এলোপাথাড়ি কোপাতে শুরু করে সুকরুকে। ঘটনাস্থলেই মৃত্যু হয় ওই শিক্ষিকার। অভিযোগ, এর পরেই ছুরি নিয়ে সুকরুর শিরশ্ছেদ করে হরি। তার পরে কাটা মাথা নিয়েই দৌড়াতে শুরু করে সে।
পুলিশের দাবি, প্রায় ২ ঘণ্টা কাটা মাথা নিয়ে রাস্তায় চলাফেরা করতে থাকে হরি। তার পরে স্থানীয় বাসিন্দারাই তাকে ধরে ফেলে। পরে পুলিশ এসে হরিকে গ্রেফতার করতে এলে এলাকাবাসীর ক্ষোভের মুখে পড়ে।
পুলিশ জানিয়েছে, হরি মানসিক ভাবে সুস্থ নয়। তবে কী কারণে হামলা চালিয়েছে তা এখনও স্পষ্ট নয়। ঘটনার তদন্ত শুরু করেছে পুলিশ। ঘটনার পর থেকেই প্রবল আতঙ্ক ছড়িয়েছে এলাকায়।